CELEX: 32004D0009(01)
Language: fi
Date: 2004-04-22 00:00:00
Title: Euroopan keskuspankin päätös, tehty 22 päivänä huhtikuuta 2004, euroseteleiden liikkeeseenlaskusta 6 päivänä joulukuuta 2001 tehdyn päätöksen EKP/2001/15 muuttamisesta (EKP/2004/9)

9.6.2004   
            
            
               FI
            
            
               Euroopan unionin virallinen lehti
            
            
               L 205/17
            
         
      EUROOPAN KESKUSPANKIN PÄÄTÖS,
   tehty 22 päivänä huhtikuuta 2004,
   euroseteleiden liikkeeseenlaskusta 6 päivänä joulukuuta 2001 tehdyn päätöksen EKP/2001/15 muuttamisesta
   (EKP/2004/9)
   (2004/506/EY)
   EUROOPAN KESKUSPANKIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 106 artiklan 1 kohdan sekä Euroopan keskuspankkijärjestelmän ja Euroopan keskuspankin perussäännön ja erityisesti sen 16 artiklan,
   ottaa huomioon euroseteleiden liikkeeseenlaskusta 6 päivänä joulukuuta 2001 tehdyn päätöksen EKP/2001/15 (1),
   sekä katsoo seuraavaa:
   
               (1)
            
            
               Koska Tsekin tasavalta, Viron tasavalta, Kyproksen tasavalta, Latvian tasavalta, Liettuan tasavalta, Unkarin tasavalta, Maltan tasavalta, Puolan tasavalta, Slovenian tasavalta ja Slovakian tasavalta liittyvät Euroopan unioniin ja niiden kansallisista keskuspankeista tulee osa Euroopan keskuspankkijärjestelmää (EKPJ) 1 päivänä toukokuuta 2004, kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 22 päivänä huhtikuuta 2004 tehdyssä päätöksessä EKP/2004/5 (2) vahvistetaan kansallisille keskuspankeille 1 päivästä toukokuuta 2004 uudet painoarvot Euroopan keskuspankin (EKP) pääoman jakoperusteessa.
            
         
               (2)
            
            
               Päätöksen EKP/2001/15 1 artiklan d kohdassa määritellään käsite ”seteleiden jakoperuste” viittaamalla päätöksen EKP/2001/15 liitteeseen, jossa määritetään 1 päivästä tammikuuta 2004 sovellettava jakoperuste. Päätöstä EKP/2001/15 on vastaavasti muutettava, jotta voitaisiin määrittää 1 päivästä toukokuuta 2004 sovellettava seteleiden jakoperuste,
            
         ON PÄÄTTÄNYT SEURAAVAA:
   1 artikla
   Päätökseen EKP/2001/15 tehtävä muutos
   Muutetaan päätöstä EKP/2001/15 seuraavasti:
   
               1)
            
            
               Korvataan 1 artiklan d alakohdan viimeinen virke seuraavasti:
               ”Tämän päätöksen liitteessä esitetään 1 päivästä toukokuuta 2004 sovellettava seteleiden jakoperuste.”
            
         
               2)
            
            
               Korvataan päätöksen EKP/2001/15 liite tämän päätöksen liitteessä esitetyllä tekstillä.
            
         2 artikla
   Loppumääräys
   Tämä päätös tulee voimaan 1 päivänä toukokuuta 2004.
   
      Tehty Frankfurt am Mainissa 22 päivänä huhtikuuta 2004.
      
         Jean-Claude TRICHET
         
         
            EKP:n puheenjohtaja
         
      
   
   
      (1)  EYVL L 337, 20.12.2001, s. 52. Päätös sellaisena kuin se on muutettuna päätöksellä EKP/2003/23 (EUVL L 9, 15.1.2004, s. 40).
   
      (2)  Katso tämän virallisen lehden s. 5.